cyanic-selkie/wikianc huggingface dataset:
Irish Parliamentary Party
Irish Parliamentary Party (IPP) var eit politisk parti i Irland. Det vart grunnlagt av Charles Stewart Parnell, som inntil då var leiar av Nationalist Party i 1883, som ei erstatning for den meir uformelle Home Rule League.
Representantane til partiet i Det britiske parlamentet måtte sverja på at dei skulle sitja saman med, agera saman med og røysta saman med partiet. Dette er eit av dei tidlegaste døma på formalisert partipisk i vestleg politikk. Medlemmane fekk òg løn frå kassa til partiet, i ei tid der det vart føresett at parlamentsmedlemmar var økonomisk uavhengige. Dette førte til at personar frå middelklassa hadde eit reelt høve til å gå inn i toppolitikken.
Samarra-distriktet
Samarra-distriktet er eit distrikt i Salah ad Din guvernement i Irak.
Irish Parliamentary Party
Etter Parnells fall i 1891 vart partiet splitta i ein pro-parnell- og ein anti-parnellfløy. Partileiar John Redmond og nestleiaren hans John Dillon lukkast i 1900 å samle medlemmane att. Det vart i tida som følgde vedteke ei rekkje lovar som betra Irlands vilkår. Spesielt viktig var Local Government Act 1898, som erstatta styret til jordeigarane med distriksråd som vart styrt av det irske folket. Dette skapte ei ny gruppe politikarar i Irland, og auka ønsket om Home Rule. IPP dominerte mange av distriktsrådane, kva for eit etterkvart førte til mye kameraderi.
Brudespirea
Brudespirea (Spiraea x cinerea) er ein busk i spireaslekta i rosefamilien. Brudespirea er ein hydrid mellom S. hypericifolia × S. cana.
Irish Parliamentary Party
Etter det britiske parlamentsvalet 1910 og Parliament Act 1911 innskrenkning av vetoretten til Overhuset klarte IPP å få gjennom eit forslag for Home Rule Act 1914. Lova ville gje størstedelen av Irland sjølvstyre, men den norødstlige delen skulle skiljast ut, noko som var svært dårleg likt blant både nasjonalistar som ynskte eit sameint Irland, og unionistane i sør og vest som frykta at dei vart isolert.
Utbrotet av første verdskrig førte til at Home Rule Act ikkje vart sett i kraft. Dette skulle få stor innverknad på Irlands vidare historie. Irish Volunteers hadde vorte oppretta for å forsvara loven mot Ulster Volunteer Force, og størsteparten av Volunteers valde å la seg verva til British Army, fordi krigsinnsats for britane ville gjera britane meir vennleg røysta og dermed leitte innføringa av loven etter krigen. Den gjenverande delen av Irish Volunteers bestod av dei meste radikale medlemmane, og Irish Republican Brotherhood (IRB) brukte i 1916 organisasjonen til å gjennomføra påskeopprøret. Sjølv om dette vart slått ned førte det til ein valdsam radikalisering av irsk politikk.
Astrofotografi
Astrofotografi er fotografi av himmellekamar. Ved fotografiske opptak fell biletet som blir danna på objektivet til kikkerten på ei fotografisk plate. Dei første fotografia av astronomiske objekt var: månen i 1840 av H. Draper; sola i 1845 av H. Fizeau og L. Foucault, stjerner (Vega og Castor) i 1850 av W. C. Bond, solkoronaen i 1851 av A. C. Busch og Berkowski, open stjernehop i 1865 av L. M. Rutherford og komet i 1881.
Irish Parliamentary Party
I parlamentsvalet i Storbritannia 1918 tapte IPP nesten alle seta sine til Sinn Féin, som tidlegare hadde vore ei marginal gruppe. Partiet vart etter dette totale nederlaget oppløyst. Mange av medlemmane gjekk i 1920-åra inn i Cumann na nGaedhael.
IPPs mest varige bidrag til det irske samfunnet var at partiet var ansvarleg for å ha bygd opp ein parlamentarisk tradisjon i Irland. Denne vart teken opp av Dáil Éireann, slik at dei væpna opprørarane raskt byrja ein parallell prosess med statsbygging som bana for veg Government of Ireland Act 1920 og den anglo-irske traktaten.
Mantell Screes
Mantell Screes er ei utstikkar med ei høgd opp mot kring 1500 m med steinurer på kvar side, nordvest for Arkell Cirque på nordsida av Read Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey (BAS), 1968-71. I samband med at stader i området vart namngjevne etter geologar, vart det namngjeve av United Kingdom Antarctic Place-Names Committee (UK-APC) i 1971 etter Gideon A. Mantell (1790–1852), engelsk kirurg og geolog som er kjend for å ha oppdaga iguanodon og tre andre fossile reptil.
Shamal
Ein shamal er ein nordvestleg vind som bles over Irak og statane kring Persiabukta (inkludert Saudi Arabia og Kuwait). Han er ofte kraftig om dagen, men minkar om natta. Vinden kan oppstå når som helst på året, hovudsakleg om sommaren, men stundom òg om vinteren. Vinden fører ofte til store sandstorm ar som råkar Irak. Det meste av sanden er plukka opp i Jordan og Syria.
Sterna Island
Sterna Island er ei lita øy som ligg 0,7 nautiske mil (1,3 km) nord for Darboux Island, utanfor vestkysten av Graham Land. Ho vart først kartlagd av British Graham Land Expedition (BGLE) under Rymill, 1934-37. Ho fekk dette namnet av United Kingdom Antarctic Place-Names Committee (UK-APC) i 1959 fordi mange terner hekkar her.
Ga'atonelva
Ga'atonelva (hebraisk נהר הגעתון, Nehar HaGa'aton) er ei lita elv i Nord distrikt i Israel. Ho renn gjennom byen Nahariya før ho munnar ut i Middelhavet.
Green Point
Green Point er eit kupert nes på austenden av Foldøya, på vestsida av innløpet til William Scoresby Bay i Antarktis. Det vart oppdaga og namngjeve av mannskapet på RRS «William Scoresby» under Discovery Investigations i februar 1936.
Mathys Bank
Mathys Bank er ein fjellrygg med ei høgd opp mot kring 750 moh, 2,5 nautiske mil (4,6 km) sørvest for Mount Etchells i La Grange Nunataks i Shackletonkjeda. Han vart fotografert frå lufta av U.S. Navy i 1967, kartlagd av British Antarctic Survey (BAS) 1968-71, og namngjeven av United Kingdom Antarctic Place-Names Committee (UK-APC) etter Nicholas Mathys, assistent i BAS ved Halley Station i 1967–69, som arbeidde i Shackletonkjeda, 1968-69.
Llŷn-halvøya
På Llyn er det mange verneområde, inkludert eit nasjonalt naturreservat på Cors Geirch, ei kystlinje som er klassifisert som nasjonal kulturarv, og eit europeisk maritim verneområde. Det er òg 20 stader av spesiell vitskapleg interesse. Mykje av kystlinja og den tidlegare vulkanske åsane er éit av fem område i Wales som er klassifisert som «Area of ​​Outstanding Natural Beauty» (særskild vent naturområde).
Den relative isolasjonen til området har hjelpt det å verne språket cymric og walisisk kultur. Ei undersøking gjennomført i walisiske skular i 2003 viste at omtrent 94% av born mellom 3 og 15 år kunne snakke walisisk.
Nokre stader på Llŷnhalvøya er:
19 juli 1984 råka eit jordskjelv på halvøya som målte 5,4 på richtersskalaen, var og følte i store delar av Irland og vestlege Storbritannia.
Svenljunga kommun
Svenljunga kommune ligg i det svenske lenet (fylket) Västra Götaland, i landskapet Västergötland. Administrasjonssenteret i kommunen ligg i Svenljunga.
Tettstader
Svenljunga kommune har sju tettstader. Folketalet i tabellen er frå 31. desember 2005.
Jeffries Bluff
Jeffries Bluff er det isdekte sørlegaste punktet på Kemp Peninsula på Lassiter Coast i Palmer Land i Antarktis. Skrenten vart fotografert frå lufta av U.S. Antarctic Service i desember 1940 og kartlagt av Ronne antarktiske forskingsekspedisjon – Falkland Islands Dependencies Survey i november 1947. Han vart fotografert på ny i U.S. Navy i 1965–67. I samband med Cape Deacon i nordaust, vart han namngjeven av UK Antarctic Place-Names Committee i 1981 etter Margaret Elsa Jeffries, som sat i Discovery Committee kring 1930 og som seinare vart kona til George Deacon.
Alta Kristne Grunnskole
Alta Kristne grunnskule Ba er ein norsk privat grunnskule i Alta kommune i Troms og Finnmark fylke. Han har 118 elever i åtte skoleklassar, desse er fordelt på klassetrinn frå fyrste til tiande.
Skulen er leia av rektor Magne Medlie.
Berezniki
Berezniki (russisk Березники́) er ein by i Perm kraj i Russland. Han ligg ved elva Kama, rundt 160 km nord for Perm. I 2007 hadde han like under 170 000 innbyggjarar og er med det den nest største byen i Perm kraj.
Han vart grunnlagt i 1932 under den raske veksten til sovjetisk industri under Josef Stalin. Namnet Berezniki kjem frå ein bjørkeskog som låg der byen ligg i dag.
Etter oppløysinga av Sovjetunionen i 1991 fall innbyggjartalet i byen frå 220 000 til rundt 190 000 på grunn av aukande arbeidsløyse. Men dei viktigaste industriane i byen klarte likevel å halde seg på sporet. I byen ligg kjemisk industri som titan- og natriumfabrikkar, og fleire store kaliumkarbonat-gruver er i drift rundt Berezniki.
Sjølv om industriverksemdene forureiner ganske kraftig, så er naturmiljøet rundt byen vakkert og unikt på mange måtar. Det er vanleg at ville dyr kryssar gater i utkanten av byen. Skogar og innsjøar er enno reine og fredlege. Mange naturelskarar frå heile Russland kjem hit for vandreturar og ekspedisjonar.
Den første presidenten i Russland, Boris Jeltsin, budde og gjekk på skule i Berezniki.
Ives Tongue
Ives Tongue er ei smal landtunge som stikk ut frå ei øy mellom Foldøya og kysten av Kemp Land i Antarktis. Det vart oppdaga og namngjeve i februar 1936 av ein ekspeidsjon under Discovery Investigations med RRS «William Scoresby».
Følblomslekta
Følblomslekta er ei planteslekt i korgplantefamilien. Følblomartane er fleirårige rosettplantar med buktfinna eller heile blad og bladlaust skaft med ei eller eit par korger som minner om hieracium og hypochoeris. Dei har taklagde svartgrøne korgdekkblad, gule blomstrar utan agner mellom og frukter utan nebb.
Leontodon tuberosus blir brukt som matplante på Kreta. Røtene kan etast råe og blada kan dampast. Elles er frøa til ulike følblomartar viktige matkjelder for fleire fuglar.
Norske artar i følblomslekta
I Noreg veks to artar:
Herbert Morrison
Herbert Morrison var ein amerikansk reporter som er mest kjend for å ha kommentert Hindenburg-ulukka.
Morrisons radioopptak vart ikkje publisert før dagen etter. Delar av dette lydopptaket vart lagt til på eit filmopptak for å formidla hendinga tydelegare og dramatisera ulukka. Sendinga vart seinare ei av dei mest kjende både i medie- og flyhistoria. Det er særleg Morrison sitt utrop «oh, the humanity!» som vart kjent.
Det er likevel usikkert om han sa «oh, the humanity» eller «all the humanity». Morrison hadde tidlegare fleire gonger omtalt menneska på bakken som var i ferd med å få skipa trygt ned, som «mass of humanity». Han brukte difor orda då det vart tydeleg at det brennande vraket ville landa på bakkemannskapa under.
Fingertare
Fingertare er ein brunalge som er utbreidd langs heile kysten i Noreg.
Eyes av Tony Joe White
Eyes er det sjuande studioalbum av den amerikanske musikaren Tony Joe White, gjeve ut i 1976. Albumet kom ut tre år etter det siste albumet hans for Warner Brothers, Homemade Ice Cream i 1973. Musikken på albumet var ei kraftig stilendring for Tony Joe White og består utelukkande av discosongar.
Fingertare
Utsjånad
Stor brunalge. Nedre del er fleirårig og femnar ein jamtjukk, glatt, svært bøyeleg og seig stilk, som er festa til underlaget med eit velutvikla hefteorgan. Stilken kan verte 2-3 m lang. Øvre del femnar eit glinsande blankt blad, som kan verte om lag 1,5 m langt og 0,5 m breitt, og som har lange reimliknande flikar. Bladet vert fornya kvart år nedanfrå. Ved stilken er bladplata kileforma eller avrunda. Bladet si form kan variere mykje frå stad til stad.
Utbreiing
Planta finst langs det nordvestlege Atlanterhavet frå Grønland sørover til Cape Cod og langs det nordaustlege frå nordkysten av Russland og Island sørover til Frankrike.
Førekomst i Noreg
Arten finst på sterkt utsette stader nedanfor sagtangbeltet, og veks på 1-20 m djupn. Utbreidd langs heile kysten, men sluttar å vekse når sjøtemperaturen vert høgare enn 18° C. I kjølige somrar kan planta vekse langt innover i fjordane, i varme somrar vert taren pressa utover att.
Bruk
Økonomisk verdifull alge fordi celleveggane inneheld alginsyre, som vert  brukt  til å framstill alginat. Desse vert brukte i næringsmiddelindustrien som tjukningmiddel i syltetøy, iskrem, tannpasta m. m. Tidlegare brende ein fingertare og framstilte soda og jod av asken. Taren vart også samla inn og turka, og brukt som gjødsel.
Kelsey Cliff
Kelsey Cliff er ei markant klippe som ligg like søraust for Mount Owen i austenden av Guettard Range i Palmer Land. Ho vart først kartlagt av det felles sledelaget frå Ronne antarktiske forskingsekspedisjon (RARE) og FIDS i 1947-48. Klippa er kalla opp etter Lawrence D. Kelsey, ein radiotelegrafist under RARE, 1947-48.
Greatest Remix Hits 2
Greatest Remix Hits 2 er eit remiksalbum av den australske songaren Kylie Minogue. Albumet vart opphavleg utgjeve eksklusivt i Japan i 1993, men vart utgjeve på nytt i 1997 i Australia. Albumet inneheld sjeldne og tidlegare utilgjengelege remiksar av songar frå Minogues studioalbum frå 1987 til 1992.
Holmen prestegard i Sigdal
Holmen prestegard er i utkanten av Prestfoss i Sigdal kommune i Viken.
Idiosynkrasi
Idiosynkrasi, frå gresk ιδιοσυγκρασία idiosynkrasia: idio, eigen + syn, saman + krasia, blanding, er eit omgrep som blir nytta om «noko som er særeige for ein enkelt person eller ei gruppe, og det hindrar denne personen eller gruppa i å bli omfatta av ein regel eller bli teke med i ein kategori».
Holmen prestegard i Sigdal
Denne garden var tidlegare bustad for presten i Sigdal, men eigedommen vart delt opp og seld i 2012, og staden har ein nyare prestebustad. Den gamle stavkyrkja stod i si tid like nord for prestegarden, medan den noverande kyrkja står litt vest for garden.
Somebody to Love av Jefferson Airplane
Great Society-versjonen
Songen vart skriven av The Great Society-gitaristen Darby Slick og først framført av dette bandet, der svigerinna hans Grace Slick song. Songen vart ikkje lagt merke til utanfor klubbmiljøet i San Francisco Bay Area. Songen kom ut som singel i 1966 på Autumn Records og selde særs lita utanfor San Francisco.
Idiosynkrasi
Det kan også vere ein person sin motvilje mot ein person, eit omgrep eller ein ting. Eksempel: «Sjefen avviste kategorisk å kome før klokka 9, å tilsette brunetter og å bruke tid på detaljar som rekneskap. Desse idiosynkrasiane førte til slutt til at firmaet gjekk konkurs.»
Somebody to Love av Jefferson Airplane
Jefferson Airplane-versjonen
Då Grace Slick gjekk frå bandet for å bli med i Jefferson Airplane, to ho songen med seg og dei spelte han inn for Surrealistic Pillow, i lag med hennar eigen song, «White Rabbit». Den meir rocka versjonen til Airplane vart den første og største hitten til bandet. Singelen nådde femteplass på den amerikanske singellista.
Solano
Solano er ein sør til søraustleg vind i den sørlege sektoren av Spania. Om våren og sommaren, frå juni til september, og fører eit varmt, tørt, kvelande vêr over La Mancha og Andalusia med byane Sevilla og Cádiz. Han fører til utmatting og svimmelheit.
Idiosynkrasi
Medisinsk
Innanfor legevitskapen er idiosynkrasi ein abnorm reaksjon mot visse stoff - stort sett synonymt med allergi.
Somebody to Love av Jefferson Airplane
Jefferson Airplane-versjonen
«Somebody to Love» vart òg gjeven ut på det viktige albumet deira Surrealistic Pillow i februar 1967. Driven av den kraftfulle vokalen til Slick, er hardrockstilen til songen utypisk for den meir folk-aktige psykedeliaen som utgjorde mykje av albumet og det førre albumet til bandet. Teksten er i andre person, der kvart vers på to linjer omhandlar ei scene med framandgjering og fortviling. I refrenget vert tittelen på songen gjenteken fleire gonger, med små variasjonar, som «... / Don't you need somebody to love? / Wouldn't you love somebody to love? / ...» Som på albumet som songen kom ut på, var han særs viktig i å gjere motkulturrørsla i Haight-Ashbury kjend for resten av USA.
Denne versjonen finst i filmversjonen av Fear and Loathing in Las Vegas då Raoul Duke minnast første gongen han tok LSD på klubben The Matrix i San Francisco i 1967.
Alta ungdomsskule
Alta ungdomsskole er ein norsk offentleg grunnskule i Alta kommune i Troms og Finnmark fylke. Han har 430 elever i 15 skoleklassar, desse er fordelt på klassetrinn frå åttande til tiande. Skulen dekkjer heile ungdomstrinnet.
Somebody to Love av Jefferson Airplane
Jefferson Airplane-versjonen
I filmen The Cable Guy frå 1996 syng Jim Carrey ein karaokeversjon av songen. Ein kan òg høyre songen på radio i byrjinga av filmen Four Brothers. Songen har ei metaforisk rolle i filmen til Coen-brørne' A Serious Man.
Dikesoldogg
Dikesoldogg (Drosera intermedia) er ein plante i soldoggfamilien.
Utsjånad
Dikesoldogg har korte avlange bladplatar i rosett og med kjertelhår som skil ut eit vassklart enzym som lokkar til seg insekt som vert brotne ned når dei set seg fast på blada. Bladskafta er utan hår, blomsterstandskaftet bøyer seg litt ut frå bladrosetten og er jamlangt med eller litt lenger enn blada i rosetten. 3-7 blomstrar med 4-5 mm lange kronblad.
Somebody to Love av Jefferson Airplane
Boogie Pimps-versjonen
Ein versjon av «Somebody to Love» var debutsingelen til den tyske electronica-duoen Boogie Pimps. Han kom ut 11. januar 2004 og nådde tredjeplassen på UK Singles Chart og vart ein topp 20-hit i Irland, Australia, Danmark, Finland, Tyskland og Nederland. I dei fleste av desse områda vrt dette den einaste hitsingelen deira.
Dikesoldogg
Utsjånad
Dikesoldoggen har stort utbreiingsområde i Europa, Tyrkia, Kaukasus, austre och sentrala Nordamerika, vestra Sør-Amerika, Brasil og Vestindia. I Skandinavia er arten ganske vanleg sør i Sverige opp til Östergötland, sjeldnare opp til Ångermanland. I Noreg veks han spreidd på Austlandet nord til Løten, Gran på Hadeland og Sigdal, og på Vestlandet nord til Fræna.
Turn-VM 1962
'''Den 15. verdsmeisterskapen i turning''' vart avvikla i Praha i dåverande Tsjekkoslovakia dagane frå 3. til 8. juli 1962.
Dikesoldogg
Utsjånad
Soldogg veks på flarkar og blaut myr i tjørnkantar.
Turn-VM 1962
Bøylehest
<br style="clear:both;" />
Frittståande
<br style="clear:both;" />
Hopp
<br style="clear:both;" />
Ringar
<br style="clear:both;" />
Herrljunga kommun
Herrljunga kommune ligg i det svenske länet Västra Götalands län i landskapet Västergötland. Administrasjonssenteret i kommunen ligg i Herrljunga.
Turn-VM 1962
Skranke
<br style="clear:both;" />
Kloa
Kloa er eit kjennande nes som stikk ut frå austsida av Edward VIII Plateau, 3 nautiske mil (6 km) nord for Cape Gotley. Det vart kartlagd av norske kartografar frå flyfoto teken under Lars Christensen-ekspedisjonen, 1936–37 og namngjeven av dei.
Turn-VM 1962
Svingstang
<br style="clear:both;" />
Herrljunga kommun
Tettstader
Herrljunga kommune har fire tettstader. Folketalet i tabellen er frå 31. desember 2005.
Turn-VM 1962
Lagkamp
<br style="clear:both;" />
Mangekamp
<br style="clear:both;" />
Bom
<br style="clear:both;" />
George Lopez
George Lopez er ein amerikansk komikar og skodespelar.
Otter Highlands
Otter Highlands er ei gruppe fjelltoppar og ryggar som strekkjer seg nordvest til søraust over 17 nautiske mil (31 km) frå Mount Lowe til Wyeth Heights, vest for Blaiklockbreen og utgjer vestenden i Shackletonkjeda. Han vart kartlagd under Commonwealth Trans-Antarctic Expedition i 1957. Han vart namngjeven av United Kingdom Antarctic Place-Names Committee (UK-APC) i 1972 etter de Havilland Otter-flyet som flydde for CTAE.
Sellevåg Treskofabrikk
Sellevåg Treskofabrikk er ein tidlegare treskofabrikk som ligg i Sellevåg i Gulen kommune i Vestland. Fabrikken vart starta opp i 1899 og produserte tresko fram til 1975. Fabrikken vart freda av Riksantikvaren i 2012.
Historie og produksjon
Det var Endre Torkjelsson som kjøpte Sellevåg i 1870 og starta med å nytta Sellevågelva til mølledrift. Han dreiv mølla fram til 1899, då Jon Arnoldsson Kahrs kjøpte rettane i området og starta treskoproduksjon der. Kahrs oppretta Bergens Træskofabrik Ltd. Treet, fin, kvistfri furu, fekk dei frå Indre Sogn og Hardanger. Dei brukte to ulike skomodellar: strilemodellen og sognemodellen. Til slutt vart det strilemodellen som vart einerådande. Skoa vart skorne ut og pussa maskinelt, og til slutt lakka for hand.
Dei ferdige treskoa blei frakta til Bergen, då det var stor etterspurnad etter tresko rundt hundreårsskiftet. På det meste produserte dei over 60.000 par tresko i året. Også under andre verdskrigen var det stor etterspurnad etter tresko.
Nedgang i etterspurnaden
Son til Endre Torkjelsson, Torkjel Olai busette seg på Sæternes og vart formann på fabrikken. Son hans att, Joakim, arbeidde på fabrikken og tok over drifta og eigedomen i 1952. Då tresko etter kvart vart mindre etterspurt, la ein større vekt på sagbruksdrift. Ei stund vart det laga ulike typar skaft som økseskaft, hamarskaft, sleggeskaft etc. Slike vart levert til både Vegvesenet og Televerket. Ein periode laga dei både tresko og skaft, men dette tok slutt i 1960-åra, bortsett frå eit lite oppsving då det vart etterspurt tresko nytta til rosemåling. I 1975 tok treskoproduksjonen heilt slutt, men damanlegget, røyrgata og treskofabrikken står framleis som det var, med alt produksjonsutstyret intakt. Sagbruket er framleis i drift, og Magne Sellevåg, eldste son til Joakim, står i dag for drifta.
Jurij Titov
Jurij Jevlampijevisj Titov er ein russisk tidlegare turnar og idrettsleiar frå Omsk om representerte Sovjetunionen. Han vart verdsmeister i mangekamp i 1962 og vann elles eitt OL-gull i lagtevlinga under Sommar-OL 1956 i Melbourne, to gull i Turn-VM 1958 og gull i ringar under Turn-VM 1962.
Titov var president i Internasjonalt turnforbund (Fédération Internationale de Gymnastique) frå 1976 til 1996 og av Den internasjonale olympiske komitéen 1995—1996.
Volgodonsk
Volgodonsk (kyrillisk skrift Волгодо́нск) er ein by i Rostov oblast i Russland. Han ligg på vestsida av Tsimljanskreservoaret og har om lag 170 000 innbyggjarar (2007).
Byen vart grunnlagt i 1950 og voks raskt på grunn av bygginga av Volga-Don-kanalen og Tsimljanskreservoaret. Volgodonsk fekk bystatus i 1956.
Volgodonsk vart ei kort stund kjend i nyhendene i 2003 då det vart halde ein konkurranse om å drikke mest mogeleg vodka, og vinnaren, som drakk 1,5 liter vodka, døydde av alkoholforgifting. Arrangøren vart anmeldt for uaktsamt drap.
Frogner prestegard
Frogner prestegard i Lier kommune i Viken skal ha røter attende til mellomalderen, men det noverande gårdsanlegget seiest å vere frå 1730- eller 1740-åra. Tre bygningar er ifølgje Opplysningsvesenets fond freda.
Follo Folkehøgskole
Follo folkehøgskole er ein frilynt folkehøgskole i Vestby kommune i Viken fylke. Skolen har plass til 105 elevar og er eigd av Akershus fylkeskommune.
Bountyøyane
Bountyøyene (engelsk Bounty Islands) er ei øygruppe som høyrer til New Zealand sine subantarktiske øyar i det sørlege Stillehavet. Øygruppa er ikkje folkesett.
Strengtuve
Strengtuver er parti med tuver eller fastmattar som ligg på tvers av hellinga i ei myr, slik at dei forhindrar avrenning. Myrstrengar kan finnast både i jordvassmyr og nedbørmyr.
Bountyøyane
Geografi
Bountyøyane ligg rundt 68 mil søraust for Sørøya. Øygruppa er av vulkansk opphav og har eit samla landareal på om lag 1,35 km². Heile øygruppa har berre ei utstrekking på fem kilometer. Øyane er fordel på tre grupper:
Det høgaste punktet ligg på Funnel Island og er 73 moh.
Bountyøyane er saman med Antipodeøyane den einaste hekkeplassen til hornpingvinen (Eudyptes sclateri). I tillegg er området hekkeplass for ei rekkje sjøfuglar, mellom dei sølvhovudalbatross (Thalassarche salvini).
Historie
Området blei oppdaga 9. september 1788 av den britiske kapteinen William Bligh. Øygruppa fekk namn etter fartøyet hans, HMAV «Bounty», berre nokre måneder før det berømte mytteriet. I 1870 tok den britiske kapteinen George Palmer øyane i britisk besittelse. På byrjinga av 1800-talet blei området nytta til selfangst.
I 1998 blei øygruppa oppført på UNESCO si liste over verdsarv.
Bruflat kyrkje
Bruflat kyrkje er ei krosskyrkje i Etnedal kommune i Innlandet fylke. Det har vore kyrkje på staden sidan mellomalderen.
Vladimir Dratsjov
Vladimir Petrovitsj Dratsjov er ein russisk-kviterussisk, tidlegare skiskyttar frå Petrozavodsk, som etter tur representerte høvesvis Sovjetunionen, Russland og frå 2002 Kviterussland. Dratsjov vann fire VM-gull i løpet avtida 1996-2000, to individuelt og ei kvar i stafett og for lag.
Aktiv
Dratsjov var nær 28 år gammal då han fekk sin internasjonale meisterskapsdebut under vinterleikane på Lillehammer. Han tapte kampen om bronsemedaljen på 10 km mot landsmannen Sergej Tarasov med 1,5 sekund og vart nummer fire i øvinga. Seinare i olympiaden gjekk han inn til sølv med Russland sitt stafettlag, saman med same Tarasov og med den olympiske meisteren på distansen, Sergej Tsjepikov, samt Valerij Kirijenko. Etter OL på Lillehammer vann han ein sølvmedalje, då under VM i skiskyting 1994 i den såkalla lagøvinga.
VM i skiskyting 1996 vart ein stor suksess for Dratsjov, han vart verdsmeister på 10 km og i 4 x 7,5 km stafett. Etter dei to andre øvingane fekk han sølvmedaljar; på 20 km fann han sin overmann i Sergej Tarasov, medan Kviterussland vann lagøvinga. Dratsjov vann også verdscupen i skiskyting for 1996. I olympiasesongen 1998 fekk han to bronsemedaljar med Russland. Under vinter-OL i Nagano gjekk han på stafettlaget, medan han under VM 1998 i Hochfilzen var ein av dei fire russarane som vann medalje den siste gongen lagøvinga stod på programmet.
Dratsjov skifta statsborgarskap i 2002 og byrja tevle for Kviterussland. I sin fyrste sesong for sitt nye land gjorde han mange gode løp i verdscupen og vart nummer to, etter Ole Einar Bjørndalen, i verdscup-turneringa 2003. Mellom 1994 og 2003 vann Dratsjov totalt 15 enkeltrenn i verdscupen.
Folkehøgskolen Nord-Norge
Folkehøgskolen Nord-Norge (nordsamisk Álbmotallaskuvla Davvi-Norga), tidlegare Soltun folkehøgskole, er ein kristen folkehøgskole som ligg på Evenskjer i Tjeldsund kommune i Troms og Finnmark fylke. Skolen vart etablert i 1974 etter initiativ av Ivar B. Larsen og Tore Meistad.
Soltun hadde i starten profilen «Integrering mellom funksjonsfriske og funksjonshemmede». På 1990-talet hadde skolen ein jamn nedgang i elevtalet. Noko av grunnen var Reform-94 som innebar eit større fokus på vidaregåande læring og integrering i den vidaregåande skolen.
Hausten 2015 fekk skolen ny eigar, Norges KFUK-KFUM, og namnet vart endra til Folkehøgskolen Nord-Norge. Skolen satsar mellom anna på samisk kultur, og skal arbeide for å fremme det samiske og andre urfolk.
LeFeuvre Scarp
LeFeuvre Scarp er ei ujamn, klippeliknande høgd i Antarktis på 750 moh. Ho ligg 20 km vest for Cape Reichelderfer på austsida av Palmer Land. Høgda markerer nordsida av skiljet mellom Binghambreen og ein mindre isbre utan namn like nord for. Klippa vart fotografert frå lufta av Lincoln Ellsworth i 1935, U.S. Antarctic Service (USAS) i 1940 og Ronne antarktiske forskingsekspedisjon (RARE) i 1947. Ho vart kartlagd av Falkland Islands Dependencies Survey (FIDS) i 1947 og namngjeven av UK Antarctic Place-Names Committee (UK-APC) i 1962 etter Charles F. LeFeuvre, ein radiotelegrafist på Bruntisen i 1956, Signy Island i 1959, og Horseshoe og Stonington Island i 1960.
Tooz-distriktet
Tooz-distriktet er eit distrikt nordaust i Saladin guvernement i Irak. Administrasjonssenteret er byen Tuz Khormato. Andre byar her er Sulaiman Bek og Yankjah og Amirli.
Olga Kotljarova
Aktiv
Kotljarova vart bronsemedaljør på 400 m i friidretts-EM 1998 i Budapest på tida 50,38 sekunder, tyske Grit Breuer vann med 49,93. I same meisterskapen sprang Kotljarova Russland inn til sølv i 4x400 m stafett, atter måtte ho gje tapt for Tysklands ankervinne Grit Breuer, no med eit halvt sekunds margin.
I 1999 vart Kotljarova nummer åtte på 400 m i VM i friidrett 1999 i Sevilla. Ho sprang så tredjeettappen på Russlands siggerrike lag på 4x400 m stafett. Ankerkvinna Natalja Nazarova heldt unna for USA si ankerkvinne, som vart slått med ein tidels sekund. Tatjana Tsjebikina og Svetlana Gontsjarenko sprang dei to fytste etappane for Russland. Under Sommar-OL 2000 i Sydney vart Kotljarova på ny nummer åtte på 400 m. På stafetten over 4x400 m fekk ho og Russland med seg ein bronsemedalje.
Mulen i Antarktis
Mulen er eit kupert nes like sør for East Stack, ved austsida av Skotviktangen. Det vart kartlagd av norske kartografar frå flyfoto teken av Lars Christensen-ekspedisjonen, 1936–37, og namngjeven av dei.
Vara kommun
Vara kommune ligg i det svenske lenet (fylket) Västra Götaland, i landskapet Västergötland. Administrasjonssenteret i kommunen ligg i Vara.
Flark
Ein flark er eit vått, flatt søkk mellom tørrare strengtuver på jordvassmyr. Vegetasjonen på flarkane er ofte dominert av starr- og myrullartar.
Dig in Deep
Dig in Deep er det syttande studioalbumet til den amerikanske songaren Bonnie Raitt, gjeve ut 26. februar 2016 på Redwing Records. Med seg på albumet hadde Raitt dei langvarige samarbeidspartnarane Ricky Fataar på trommer, George Marinelli på gitar og James «Hutch» Hutchinson på bass, i tillegg det nyare medlemmet Mike Finnigan på klaverinstrument.
Mottaking
Dig in Deep fekk generelt god kritikk av kritikarane. På Metacritic har albumet ein score på 82 av 100 basert på 17 meldingar.
Squamish
Ein squamish er ein kraftig vind som opptrer i dei mange fjordane, buktene og dalane i British Columbia. Squamish opptrer i fjordane orientert i nordaust-sørvest eller aust-vest-retning, der kald polarluft vert pressa vestover, i motsett retning enn det vinden her generelt bles langs kysten. Desse vindane kan om vinteren føre til kraftig vindavkjøling på -20 til -30 ºC. Dei er kjende i Jervis-, Toba- og Butebuktene og i Dean Channel og Portland Canal. Squamish mister styrke når dei kjem ut av fjordane, og har døydd heilt ut 25 km frå kysten.
Dig in Deep
Medverkande
med:
Salslister
Singlar - Billboard (Nord-Amerika)
Ramsay Wedge
Ramsay Wedge er ein smal utstikkar, 2 nautiske mil (3,7 km) lang, med steinurer i sidene og ei høgd opp mot kring 1200 moh, 2 nautiske mil (3,7 km) sørvest for Mount Absalom sørvest i Herbert Mountains i Shackletonkjeda. Han vart fotografert frå lufta av U.S. Navy i 1967, og kartlagd av British Antarctic Survey (BAS), 1968-71. I samband med at det vart nytta namn på glasiologar i området, vart han namngjeven av United Kingdom Antarctic Place-Names Committee (UK-APC) etter sir Andrew C. Ramsay (1814–91), ein skotsk geolog som først oppdaga samanhengen mellom isbrear og steinbasseng i 1862. Han vart sidan generaldirektør i Geological Survey i Storbritannia i 1871-81,
Novotsjerkassk
Novotsjerkassk (russisk Новочерка́сск) er ein by i Rostov oblast i Russland. Han ligg rundt 65 km nordaust for Rostov-na-Donu. Han har like under 180 000 innbyggarar.
Historie
Novotsjerkassk var tidlegare hovudstad for donkosakkane sitt område. Byen vart grunnlagt i 1805 av Matvej Platov, som administrativt senter for Don Vojsko oblast, då innbyggjarane i Tsjerkassk stanitsa vart nøydde til å forlate heimane sine ved breidda av Don på grunn av de hyppige oversvømmingar.
Under den russiske borgarkrigen var Novotsjerkassk sentrum for Don-armeen sin motrevolusjon og var under kommando av Aleksej Kaledin. Den raude armeen klarte 7. januar 1920 omsider å fjerne dei kvite frå byen.
Under andre verdskrig var Novotsjerkassk okkupert av den tyske armeen mellom 24. juli 1942 og 13. februar 1943.
I 1962 vart lokale matopprør brutalt slått ned av den sovjetiske hæren i det som er vorte kjend som Novotsjerkassk-opprøret.
Økonomi og næringsliv
Novotsjerkassk har ein stor industrisektor, med mellom anna den største lokomotivfabrikk i Russland, med 9900 tilsette, som produserer lokomotiv til jernbanane både i Russland og andre tidlegare sovjetrepublikkar.
Attraksjonar
Novotsjerkassk har ein katedral (1904), palasset til atamanen til kosakkane, og monument over Matvej Platov og Jermak Timofejevitsj.
Swinnerton Ledge
Swinnerton Ledge er ein rygg med flat topp og ei høgd opp mot kring 1500 m i austenden av Read Mountains i Shackletonkjeda. Han vart fotografert frå lufta av U.S. Navy i 1967. Han vart kartlagd av British Antarctic Survey (BAS), 1968-71. I samband med at stader i området vart namngjevne etter geologar, vart han namngjeven av United Kingdom Antarctic Place-Names Committee (UK-APC) etter Henry H. Swinnerton (1876–1966), ein britisk zoolog og paleontolog, geologiprofessor ved University of Nottingham (seinare Nottingham University), 1912–46; President i Geological Society i 1938-40.
Hen 2-47
Hen 2-47 er ei ung planetarisk tåke som ligg rundt 6600 lysår unna jorda i stjernebiletet Kjølen. Forma på tåka tyder at ho kanskje vart danna ved at sentralstjerna kasta av seg materiale minst tre gonger i tre forskjellige retningar. Kvar gong fyrte stjerna av to jetstrålar i kvar si retning.
The Real Thang
The Real Thang er det åttande studioalbum av den amerikanske musikaren Tony Joe White, gjeve ut i 1980. Albumet kom ut fire år etter det førre albumet hans, Eyes i 1976, og som på det førre albumet bar musikken delvis preg av disco.
Albumet inneheld nokre originale songar, i tillegg til «Polk Salad Annie» frå 1969 og «Even Trolls Love Rock And Roll» frå 1972. Songen «Swamp Rap» vart spelt inn på ny for det neste albumet hans, Dangerous i 1983. Tittelen på songen «Mamas Don't Let Your Cowboys Grow Up to Be Babies» er ein parodi på countrylåten «Mamas Don't Let Your Babies Grow Up to Be Cowboys».
Albumet er aldri gjeve ut på CD.
Malva Bluff
Malva Bluff er ein bratt, sørvendt fjellskrent ved foten av Condor Peninsula, oppom nordvestenden av Hiltonfjorden på austsida av Palmer Land. Han vart kartlagt av US Geological Survey (USGS) i 1974 og namngjeven av Advisory Committee on Antarctic Names (US-ACAN) etter Antonio I. Malva-Gomes, ein topografiingeniør med gruppa frå USGS «Lassiter Coast» i 1970-71. Han var òg eit medlem av gruppa som undersøkte Pine Island Bay ombord på USCGC «Burton Island», 1974-75.
Syrinslekta
Syrinslekta (Syringa) er ei planteslekt med 20-25 artar. Syringa er klassifisert under tribusen Oleeae som høyrer til oliventrefamilien.
Artar i Noreg
Desse artane veks i naturen i Noreg:
Fleire artar og hybridar er registrerte med einskildfunn:
Ole Ødegaard
Ole Knutsson Ødegaard var ein norsk lærar, gardbrukar, lensmann, ordførar, lokalhistorikar og stortingsrepresentant for Venstre. Nils Ødegaard var bror hans.
Ødegaard var son av ein gardbrukar i Lomen sokn i Vestre Slidre i Oppland. Åra 1866-69 var han lærar i heimbygda, og i 1869 var han ferdig utdanna seminarist frå Hamar. Deretter var han styrar av ein folkehøgskule i Vestre Slidre frå 1870 til -74. År 1870 kjøpte han garden Løken av svigerfaren og dreiv sidan denne. Frå 1875 var han lærar og kyrkjesongar i Vestre Slidre, eit arbeid han hadde til 1889. Perioden 1889-191? var han lensmann.
Ødegaard var ordførar i heimbygda 1883-93. Han var også sparebankkasserar 1880-88 og forlikskommissær frå 1899. Ei tid var han formann for anleggsstyret for Valdresbanen. Han var òg medlem av den statlege sivilprosesskommisjonen 1891-1907.
Ødegaard var vald stortingsrepresentant 1889-97 og 1904-06. Han møtte elles fyrste gongen på Stortinget 30. april 1883 som varamann for Thomas Jørstad, også i 1885 kom han inn på Stortinget eit stykke ut i sesjonen, for same Jørstad, han var i 1883 medlem av konstitusjonskomiteen. Perioden 1889-91 var han medlem av og 1892-97 sekretær i vegkomiteen, 1904-06 atter medlem av same. Elles var han i 1893 medlem av kontraktørkomiteen og 1895-97 sekretær i Odelstinget.
Han skreiv sju bind lokalhistorie under samletittelen Gamalt fraa Valdres, utgjeve mellom 1911 og 1932. Han var statsstipendiat frå 1917. Frå 1917 var han statsstipendiat.
Stonington Island
Stonington Island er ei klipperik øy som ligg 1 nautisk mil nordaust for Neny Island i den austlege delen av Marguerite Bay, utanfor vestkysten av Graham Land i Antarktis. Stonington Island er 750 meter lang frå nordvest til søraust og 300 meter brei og via ei snøfonn knytt til Northeast Glacier på fastlandet. East Base, basen til U.S. Antarctic Service (USAS) sin ekspedisjon (1939–1941), vart bygd på Stonington Island og øya vart av dei kalla opp etter Stonington i Connecticut, heimehamna til sluppen «Hero» som kaptein Nathaniel Palmer nytta då han såg Antarktis i 1820.
Basen var òg British Antarctic Survey sin Base E under Ronne antarktiske forskingsekspedisjon, og var base for operasjonar for mange historiske landmålingsoppdrag på Den antarktiske halvøya i 1940-åra. Base E var i drift til februar 1975, og vart vaska og reparert i 1992.
Hytta er verna under Antarktistraktaten.
Pizzabakeren
Pizzabakaren er ei norsk pizzarestaurantkjede. Pizzabakaren er basert på henting og har meir enn 200 pizzabakeri fordelt i alle fylka i Noreg. Pizzabakeren har òg pizzarestaurantar i Sverige, Danmark, Irland og Kina.
Soge
I 2003 vart Pizzabakaren skipa av William Gulliksen og Arild Ask Bringeland etter at dei slo saman pizzautsala sine, «Hundvåg Krossen Pizza» og «Pizzabakaren», for å danna éi kjede i Stavangerregionen med hjelp frå Jan Henrik Jelsa og Hans Georg Jelsa. Pizzabakeren vart ein stor suksess etter at dei opna ein ny restaurant på Klepp, og vart den pizzakjeda i landet som vaks snøggast. I 2015 skipa dei pizzarestaurantar utanfor Noreg, fyrst i Uppsala i Sverige. Den 10. august 2016 opna Pizzabakeren eit pizzabakeri i den kinesiske byen Qingdao.
Bicycle Race
«Bicycle Race» er ein song av det britiske rockebandet Queen. Han vart gjeven ut i 1978 på albumet Jazz og var skriven av Freddie Mercury. Songen vart gjeven ut på singel som ei dobbel A-side med «Fat Bottomed Girls». Songen er kjend for musikkvideoen der mange nakne kvinner syklar i eit sykkelløp på Wimbledon Stadium. Videoen vart redigert eller bannlyst i fleire land.
Song og tekst
Songen vart skriven av Mercury og var inspirert av den 18. etappen under Tour de France i 1978 som passerte Montreux der bandet spelte inn Jazz i Mountain Studios. Songen startar med eit uakkompagnert refreng. Refrenget vert etterfølgd av to vers knytte saman av eit mellomspel, og eit nytt refreng. I midten av sognen er det ein solo spelt med mange sykkelbjøller. Songen har ein uvanleg akkordprogressjon med fleire moduleringar, taktendringar (frå 4/4 til 6/8 og attende), og vokal og gitarharmoniar i mange lydspor.
Teksten inneheld mange referansar til tida han vart skriven i, som religion, Watergate, narkotika, oppdikta heltar (Peter Pan, Frankenstein og Superman) og filmane Haisommer og Star Wars. Songen nemner skodespelaren John Wayne.
Brian May hevda at songen ikkje var sjølvbiografisk og at Mercury ikkje spesielt likte sykling. Trass i teksten var Mercury fan av Star Wars.
Songen refererer til «Fat Bottomed Girls» med tekstlinja «fat bottomed girls, they'll be riding today». Dei to songane vart gjene ut i lag som ei dobbel A-side.
Video
Videoen til songen var kjend for dei 65 nakne kvinnene, alle profesjonelle modellar, som syklar rundt på Wimbledon Greyhound Stadium. Han vart filma av Denis de Vallance. Gruppa leigde stadionet og mange syklar for ein dag, men då butikken var klar over at dei hadde blitt sykla på av mange nakne kvinner, kravde dei at gruppa kjøpte alle sykkelseta. Den originale videoen nytta spesialeffektar for å skjule dei nakne kvinnene.
Andre versjonar
Songen er òg spelt inn av
Refrenget på songen vart sampla på «C'mon Let Me Ride» av Skylar Grey med Eminem.
Bjørnekjeksslekta
Bjørnekjeksslekta (Heracleum) er ei planteslekt i skjermplantefamilien. Slekta omfattar rundt 70 artar, mellom anna bjørnekjeks (H. sphondylium), kjempebjørnekjeks (H. mantegazzianum) og tromsøpalme (H. persicum).
Nokre artar har vore brukt som prydplantar, som kjempebjørnekjeks i Sør-Noreg og tromsøpalme i Nord-Noreg. Desse plantane veks no forvilla i Noreg, særleg langs vegar og jernbanelinjer, og er ofte rekna som ugras. Vanleg bjørnekjeks er ikkje ønska i eng eller beite, ettersom han ikkje eigner seg som fôr.
Kost og mask
Kost og mask (kostyme og maske) er nemninga på ei prøve som vert gjort i samband med oppsettinga av ei ny teaterframsyning. Førebuingane er då kome så langt at framsyninga er så godt som klar til å presenterast for publikum, og kost og mask går ut på at skodespelarane spelar heile stykket med same sminke og påklednad som dei skal ha i framsyningane framover. Ofte er det tilskodarar til stades under slike prøver, og dei må finne seg i at framsyninga kan verte avbrote av regissøren som ynskjer å korrigere eit eller anna.
Den siste prøva før framsyninga vert presentert for publikum på ordinært vis, vert kalla generalprøve.
Chicken Run
Flukten fra hønsegården er ein USA-amerikansk stop motion-animasjonsfilm frå 2000. Han handlar om ein flokk høns som blir overtalt av ein rhode island red-hane til å flykta frå hønsegarden ettersom eigarane der er i ferd med å konvertera frå eggproduksjon til hønsepaiproduksjon.
Ski-NM 1954
3 x 10 km stafett for idrettslag stod på meisterskapsprogrammet for fyrste gong, dermed var det slutt med 4 x 10 km stafett for krinslag. Meisterskapen var den siste utan kvinnelege deltakarar.
Ski-NM 1954 vart særleg hugsa for Magnar Estenstad sitt lårhalsbrot på tremila på Kongsvinger. Han låg an til å vinne med 3-4 minuttar då han fall og skadde seg, 1100 meter frå mål. Skaden gjorde at Estenstad la opp.
15 km
Dato: 6. februar
Stad: Kongsvinger
<br style="clear:both;" />
30 km
Dato: 4. februar
Stad: Kongsvinger
50 km
Dato: 31. januar
Stad: Strinda
<br style="clear:both;" />
Kombinert
Dato: 6./7. februar
<br style="clear:both;" />
Hopprenn
Dato: 7. februar
Stad: Kongsvinger
Gower-halvøya
Gowerhalvøya (walisisk Gŵyr) er ei halvøy på nordsida av Bristolkanalen og sørvestlege kysten i det historiske fylket Glamorgan i Wales. Til dagleg blir ho kalla 'Gower' og var den første staden i Storbritannia som fekk utmerkinga Særskild vent naturområde (Area of Outstanding Natural Beauty) i 1956. Gower er ein del av det gamle marcher lordship Gower, og er i dag ein del av byen og fylket Swansea.
Geografi
Det ligg i sørvestlege Wales, omtrent 180 km² i utstrekking og er best kjent for kystlinja si som er populær hos fotgjengarar og entusiastar av utandørs fritidsliv, særleg surfarar. Gowerhalvøya har mange grotter, blant anna Paviland Cave og Minchin Hóle. Halvøya er knytt til elvemunningen Loughor nord for Swanseabukta i aust. Govers vene naturområde dekkjer dekker 188 km² inkludert det meste av halvøya vest for Crofty, Three Crosses, Upper Killay, Blackpill og Bishopston. Det høgaste punktet på Gowerhalvøya er The Beacon ved Rhossili Down som strekkjer seg 193 meter over havet med utsyner over Rhossilibukta.
Det indre av Gower består hovudsakleg av jorbruksland og allment landområde (common land). Folkesetnaden bur hovudsakleg i små landsbyar, skjønt forstadsutvikling har gjort fleire småsamfunn i den austlege delen av Gower til ein den delen av forstadane til Swansea. Den sørlege kysten av halvøya består av ei rekkje mindre berg- eller sandbelagte bukter som Langland og Three Cliffs, og nokre få større strendar som Port Eynon, Rhossili og Oxwich Bay. På nordsida av halvøya er det færre strender, og denne delen av kysten omfattar dei berømte sengene av hjarteskjel til landsbyen Penclawdd. Desse har vorte samla inn sidan romersk tid. Det er seks festningar på Gowerhalvøya, Bovehill Castle (òg kjent som Landimore Castle), Oystermouth Castle, Oxwich Castle, Pennard Castle, Penrice Castle og Weobley Castle.
Arkeologi
Gower er heimstaden for menhir eller ståande steinar frå bronsealderen. Av ni steinar står enno åtte av dei. Ein av dei mest kjende er Arthurs stein i nærleiken av Cefn Bryn.
I grotta Paviland Cave i South Gower er eit menneskeleg skjelett (kalla «Den raude frua i Paviland», skjønt det er eigenleg av hankjønn) oppdaga av viktorianske arkeologar. Det er rundt 25 000 år gammalt.
Historie
Etter den normanniske invasjonen av Wales gjekk landområdet, commote (walisisk cwmwd), over på engelske hender, og den sørlege delen vart etterkvart bortimot heilt engelsk i språk og kultur. Rhys Gryg av Deheubarth gjenerobra halvøya i 1215, men i 1220 måtte han avstå området til dei engelske, tilsynelatande på ordrar frå overherren sin, Llywelyn ap Iorwerth. Etter det vart Gower hovudsakleg utanfor rekkjevidd for etterfølgjarane til Llywelyn som prins av Wales, skjønt halvøya fekk føle verknadane av Rhys ap Maredudd og opprøra hans i 1287-1288.
Inngåinga av unionen mellom England og Wales førte til at herreskapet Gower vart ein del av det historiske fylket Glamorgan, og ein sørvestlege seksjon vart eit herad av Swansea.
I moderne tid har Gowerhalvøya vorte administrert som eit jordbruksdistrikt av Glamorgan, som vart slått saman med boroughet Swansea i 1974 for å danne distriktet Swansea. Sidan 1996 har Gower vore ein del av byen og fylka Swansea.
Økonomi
Jordbruk har blitt verande viktig for området, men turisme har fått ein stadig viktigare rolle for den lokale økonomien. Halvøya har meisterskapsstatus for golfbane ved Fairwood Park rett utanfor Fairwood Common, og har to gonger halde det walisiske PGA meisterskapen på 1990-talet. Samstundes har Gower Golf Club ved Three Crosses vore vert for West Wales Open, turneringa til ein-to dagar på Wales profesjonelle golftour, Dragon Tour. Gower er ein del av Swansea Travel to Work Area, det vil seie pendlingsomland, ein statistisk reiskap.
I kulturen
Landsbyen Mumbles var staden for dramaet Ennals Point i seks delar med den walisiske skodespelaren Philip Madoc. Serien fokuserte på det lokalet livbåtmannskapet og vart vist i Storbritannia i januar 1982. Kunstnaren Gee Vaucher og musikaren Huw Warren laga filmen Gower Boy som hadde debut på den 14. Raindance Film Festival i oktober 2006, og skildra som ein «nennsom, tankefull utforsking av Gowerhlavøya i Wales». Landsbyen Rhossili var scene i ein episode av Doctor Who, «New Earth», i 2006. I episoden kunne Worm's Head bli sett.
Fredrik Stang d.y.
Fredrik Stang (d.y.), fødd i Christiania, død i Oslo, var ein norsk politikar frå Høgre og jurist.
Han var son til tidlegare statsminister Emil Stang og Adelaide Pauline Berg. Han var barnebarn til Frederik Stang og bror til journalist og høgrepolitikar Augusta Stang og bror til høgsterettsjustitiarius Emil Stang d.y., den tidlegare Arbeiderparti- og NKP-politikaren.
Fredrik Stang blei i 1890 cand. jur., var 1890-1892 advokatfullmektig i Oslo og hadde 1893-1894 utanlandsstudiar. I 1896 blei han høgsterettsadvokat og i 1897 professor i rettsvitskap. Han var frå 1906-1909 stortingsrepresentant, Høgre sin parlamentariske leiar og formann i Høgre, og 1912-1913 statsråd og sjef for Justisdepartementet (justisminister) i Jens Bratlie si regjering. Han blei i 1918 dr. jur.. Frå 1921 til 1927 var han rektor ved Det Kongelige Frederiks Universitet. Han var medlem av Nobelkomiteen frå 25. mai 1918 til 31. desember 1918 og igjen frå 8. februar 1921, formann frå 2. oktober 1922 til han døydde. Han vart utnemnd til æresdoktor ved Universitetet i København.
Stang gifta seg 7. desember 1894 med Caroline Schweigaard (1871–1900), dotter av statsminister Christian Homann Schweigaard. Han gifta seg seinare med Margrethe Grung Andvord (1883–1961). Ekteskapet vart oppløyst, og Stang gifta seg ein tredje gong – med Nini Augusta Wedel-Jarlsberg. Fredrik Stang var far til språkforskaren Christian Schweigaard Stang.
Nord-Etnedal kyrkje
Nord-Etnedal kyrkje er ei langkyrkje frå 1866 i Etnedal kommune i Innlandet fylke. Kyrkja vart bygd om noko i 1960–63.